"Ditlhaselo tseno tse di setlhogo mo basading ba naga ya rona di supa ka fao re reteletsweng mmogo go tsibogela selelo sa bao ba leng mo tlalelong ba le gaufi le rona.2 Mo boteng jwa yona go supoga sesupo se se bontshang gore go tlhaela tsibogelo e e maleba go samagana le ditlolo tsa molao tse di diragalang letsatsi le lengwe le le lengwe tsa go utlwisa botlhoko masea, bana, batsofe, basadi ba ba nang le bogolofadi, basadi ba ba ratanang le basadi ba bangwe, banna ba ba ratanang le banna ba bangwe, batho ba ba ratanang le batho ba bong jo bo tshwanang le jwa bona mmogo le ba joo bo farologaneng le jwa bona, batho ba ba itsayang e le ba bong jo bo farologaneng le joo ba belegweng ka bona, batho ba ba lebegang e le ba bong jo bo rileng fela ba na le dikarolo tsa bong jo bo rileng mmogo le ba ba farologaneng/go botsolotsa baagi le basadi ba ba tswang kwa dinageng tsa kwa ntle.3 Kabinete e ipileditse gore katlholo e e rebolelwang ditlhokotsebe tsa bosenyi jono e nne e e kwa godimo tota."